שיר ערש לפרה
הו, נומי, נומי, פרתי.; הגיעה השעה לישון.; חמש שנים היית איתי,; וזה לילך האחרון.; מחר בשש עם אור ראשון,; יבוא האוטו של מרבק.; מספיק, מספיק, שיכבי לישון,; אולי תפסיקי ללקק?; חמש שנים היית איתי,; נתת לי שפע של חלב,; היית לי בת ואהובה,; היית תפארת המושב.; אותך קיבלנו בת שנה,; עגלה קטנה ומתוקה,; אני זוכרת איך גדלת,; אני זוכרת כל דקה.; ניי נה נה ניי ניי...; בגיל שנתיים התבגרת,; היה נדמה לי שבכית,; כשנאלצת להסתפק; בהזרעה מלאכותית.; ולא אשכח את הגניחות,; בהמלטה הראשונה,; אבל אחר כך זה הלך,; כמו שעון - שנה, שנה.; היו ימים יפים מאוד,; היו ימים קשים יותר,; אבל תמיד אפשר היה; עוד איכשהו להסתדר.; לקנות חציר בהלוואה,; ותערובת במכון,; גם אם אכלת לא פעם קש,; תמיד היה לך ביטחון.; ניי נה נה ניי ניי נה נה ניי....; כל בוקר קמתי בשלוש,; לחלוב אותך מתוך שינה,; היית פרה טובה מאוד,; גם לי וגם למדינה.; היום זה לא הולך יותר.; היום כבר לא צריך חלב.; את מוכרחה, בתור פרה,; להתחשב קצת במצב.; אל תסתכלי בי - די, מספיק!; צריך לפתוח דף חדש.; ואגלה לך בחשאי,; היום אני אוכלת קש.; הנה האוטו של "מרבק",; שלום עיניים יקרות,; סליחה, יסלח לי אלוהים,; זאת לא תקופה בשביל פרות.; ניי נה נה ניי, ניי נה נה ניי...; 